Kariluoto

pienoiskuva|upright|Heikki Heino Kariluodon roolissa Pyynikin kesäteatterissa vuonna 1962.
Jorma Juhani Kariluoto on Väinö Linnan Tuntematon sotilas -romaanin hahmo.

Vänrikki, sittemmin luutnantti ja kapteeni Jorma Kariluoto on idealistinen varusmiesupseeri, joka kasvaa romaanin aikana nuoresta vastaylennetystä, miestensä hieman naurettavana pitämästä vänrikistäTuntematon sotilas 2.luku, II ja jalkaväkijoukkueenjohtajasta miestensä suuresti arvostamaksi komppanianpäälliköksiTuntematon sotilas, 15. luku, II, joka kaatuu jatkosodan torjuntataisteluissa palattuaan vihkilomalta. Aluksi Kariluoto oli melko heikko ja pelkäävä, mutta nähtyään läheltä kapteeni Kaarnan kuoleman hän rohkaistui ja kasvoi loppua kohden taitavaksi sotilaaksi.

Jorma Kariluoto on jatkosotaan lähtiessään lakimiehen uraa suunnitteleva vaaleatukkainen ylioppilasnuorukainen. Hän oli lapsuudestaan saakka lukemattomat kerrat kuullut isänsä ja tämän tuttavien puhuvan Itä-Karjalasta, jossa asuva heimokansa kärsi sorrosta ja jonka vapauttaminen oli suomalaisten suuri tehtävä, jota ei koskaan saanut jättää mielestä – sitä oli ajateltava töitä tehdessä, syödessä ja nukkumaan mentäessä, ja siitä olisi pitänyt öisinkin nähdä unia.

Kariluoto ottaa romaanin toisesta luvusta lähtien päähenkilön paikan ja pitää sitä hallussaan usean luvun ajan aina Petroskoihin saakka. Malmberg: Tuntemattomat sotilaat, s. 28–30. Suomalaisten saavuttaessa Petroskoin Kariluoto haluaisi katsoa kaupunkia ylväästi ylhäältä, mutta ensimmäisenä kaupungin näkee alatyylinen ja olemukseltaan irvokas sotamies Viirilä, jota kohtaan Kariluoto tuntee suurta vastenmielisyyttä; hänen lukiolaismaailmassaan ei uskottu Viirilän kaltaisia suomalaisia olevan olemassakaan. Malmberg: Tuntemattomat sotilaat, s. 188. Myös kaupungin vaatimattomuus tuottaa Kariluodolle pettymyksen. Miesten katsellessa Petroskoita sen liepeillä olevalta kukkulalta Kariluoto pitää pienen puheen, josta heijastuu suuttumus siitä, ettei hänen johtamansa joukko saanut ensimmäisenä hyökätä kaupunkiin: "Niin kävi, että me emme saaneet sitä tehdä. Mutta marssikoon sinne ensimmäisenä kuka tahansa, niin tosiasia on, että me sinne olemme tien aukaisseet. Ja jollei historia sitä myönnä, niin se valehtelee."Jaakko Syrjä: Muistissa Väinö Linna 1, s. 85. Porvoo-Helsinki: WSOY, 2004. .

Kariluodon kypsyminen sotilaaksi ja oivalliseksi upseeriksi on teoksessa niin keskeinen juonne, että sitä on pidetty hänen kehityskertomuksenaan. Lyhyen sotilaselämänsä aikana hän etsii mallia, johon samaistua: ensin on runebergiläinen sotaurho, sitten kapteeni Kaarnan hahmo ja tämän kaaduttua vänrikki Koskela. Kariluodosta tulee yksi pataljoonan parhaista joukkueenjohtajista ja hän saa kerta kerralta enemmän rohkeutta. Sodan aikana hän pääsee Maasotakouluun, kohoaa kapteeniksi ja avioituu morsiamensa Sirkan kanssa. Malmberg: Tuntemattomat sotilaat, s. 30–31.

Kariluoto haavoittuu lievästi kesäkuun alussa 1944 ja joutuu muutamaksi päiväksi sotasairaalaan. Hän palaa yksikköönsä komppanianpäälliköksi tuoreena aviomiehenä ja reippain mielin tietämättä, että tällä välin on alkanut neuvostojoukkojen suurhyökkäys. Kohdatessaan periksi antavan armeijan ja kuullessaan muutoin rauhallisen Koskelankin pitävän tilannetta toivottomana Kariluoto musertuu henkisesti täysin, mikä on koko romaanin vaikuttavimpia kohtia. Törmäys rintaman todellisuuteen on niin raju, että Kariluoto ajautuu optimismista muutamassa tunnissa aivan päinvastaiseen tilaan, lähes mielenhäiriöön. Hän riuhtaisee vihkisormuksen sormestaan ja aikoo heittää sen menemään, mutta hetken mietittyään laittaa sen lompakkoonsa. Nyt Kariluoto on valmis uhriin: hän ottaa vastaan pataljoonan komentajalta käskyn, jota jopa Koskela kehottaa olemaan tottelematta, toimii omasta tahdostaan ja tapattaa paitsi joukon omia miehiään, myös itsensä. Malmberg: Tuntemattomat sotilaat, s. 31–32. Kariluodon voi päätellä kaatuneen Pultsoilassa Laatokan koillispuolella.Olli Helen: Tunnetko Tuntemattoman?, s. 138–139. Tampere: Kustannus Oy Aamulehti, 2005. .    

Linna sanoi eräässä viimeisistä haastatteluistaan, että Kariluoto oli tyypittely AKS:laisesta upseerista.

Elokuvaohjaaja Edvin Laine on nähnyt idealistisen Kariluodon hahmossa paljon samaa Täällä Pohjantähden alla -trilogian rovasti Lauri Salpakarin kanssa ja niinpä hän otti Matti Raninin näyttelemään kumpaakin elokuvaroolia. Malmberg: Tuntemattomat sotilaat, s. 30. Rauni Mollbergin ohjaamassa Tuntematon sotilas -elokuvassa Kariluodon roolissa oli Pekka Ketonen.Tuntematon sotilas (1985): Tekijätiedot Elonet. Viitattu 29.10.2014. Aku Louhimiehen vuoden 2017 Tuntemattomassa sotilaassa Kariluotoa näyttelee Johannes Holopainen.

Lähteet
 Linna, Väinö: Tuntematon sotilas

Viitteet

Luokka:Tuntematon sotilas -romaanin henkilöhahmot
Luokka:Kuvitteelliset upseerit